Visekanselier in die sop oor Grace Mugabe se PhD | Maroela Media
Levi Nyagura, visekanselier van die Universiteit van Zimbabwe, is in hegtenis geneem te midde van 'n debakel oor Grace Mugabe, voormalige presidentsvrou, se doktorsgraad aan dié universiteit.
Phyllis Chikundura, 'n woordvoerder vir Zimbabwe se anti-korrupsiekommissie, het dié nuus bevestig.
Chikundura het gesê Nyagura is Vrydagmiddag in hegtenis geneem en sal waarskynlik deur die loop van die naweek van die misbruik van 'n openbare amp aangekla word.
Die hoëronderwysinstelling het eers vanjaar bekend gemaak dat Mugabe 'n doktersgraad aan die universiteit verwerf het – vier jaar nadat sy die graad in 'n rekordtyd van net drie maande verwerf het. Volgens berigte was daar egter geen teken van 'n tesis nie en is haar tesis eers vanjaar op die universiteit se databasis gelaai.
Mugabe het haar graad glo saam met 3 274 ander verwerf, waaronder die voormalige adj.pres. Joice Mujuru.
Nyagura is in die media sedert Mugabe se graad deur haar man, oudpres. Robert Mugabe, aan haar oorhandig is. Oudpres. Mugabe was in daardie tyd die kanselier van alle staatsuniversiteite in die land.
Altesaam 15 dosente van die sosiologie-afdeling by die universiteit het onlangs versoek om die saak te ondersoek en beweer hulle het nooit Mugabe se studieafskrifte en vorderingsverslag van haar proefskrif gesien nie.
Nyagura het na bewering die dosente daarvan beskuldig dat hulle nie gekwalifiseerd was om haar akademiese vordering te monitor nie.
Ek dink dat die vertaling na "openbare kantoor" nie vars is nie. Dit lyk na 'n vertaling van "public office" wat eerder vertaal moet word met "openbare" "amp" of "posisie"?
Dit is seker n Doktorsgraad
Gerrie kan gaan help ….
Lyk my tussen die Mugabes, Zumas en Cuptas gaan die howe en tronke 'n baie besige tyd binne. Ek wonder hoeveel keer is die woord korrrupsie die afgelope jare al geskryf of gebruik?
Doktersgraad is ñ mediese graad wat verwerf word. ñ Doktorsgraad is ñ nagraadse kwalifikasie wat jy verwerf na jy jou honeursgraad gekry het. As sy ñ doktersgraad verwerf het moet ons op ons hoede wees vir kwalifikasies wat die universiteit gee.